Projektinitieringsdokument (PID)

CPR Adressegrundlag (GD2.h)

Indholdsfortegnelse

[1. Stamdata og ordforklaring 3](#_Toc320699461)

[2. Den forretningsmæssige begrundelse for projektet 3](#_Toc320699462)

[3. Projektets mål og succeskriterier 4](#_Toc320699463)

[4. Projektets business case 6](#_Toc320699464)

[5. Projektets gevinstrealisering 6](#_Toc320699465)

[6. Projektets tekniske løsning 6](#_Toc320699466)

[7. Projektets leverancer 6](#_Toc320699467)

[8. Projektets tidsplan 8](#_Toc320699468)

[9. Strategier for projektets gennemførelse 8](#_Toc320699469)

[10. Projektets risici 9](#_Toc320699470)

[11. Kvalitetsplanlægning 11](#_Toc320699471)

[12. Tolerancer og rapporteringskrav 12](#_Toc320699472)

[13. Projektets afgrænsninger og afhængigheder 12](#_Toc320699473)

[14. Organisering 14](#_Toc320699474)

[15. Interessent- og aktørhåndtering 15](#_Toc320699475)

[16. Kommunikation og hovedbudskaber 17](#_Toc320699476)

[17. Projektets anvendelse af de 5 overordnede principper for de statslige it-projekter 17](#_Toc320699477)

[18. Bilag 18](#_Toc320699478)

[19. Revisionshistorik 18](#_Toc320699479)

1. Stamdata

|  |  |
| --- | --- |
|  |  |
| Projektnavn | CPR Adressegrundlag |
| Projektnummer | GD2.h |
| Journalnummer |  |
| Projektleder | Jeanne Olsen (CPR) |
| Styregruppeformand (projektejer) | Carsten Grage (CPR) |
| Seniorbruger (Gevinstejer) | Carsten Grage |
| Seniorleverandør | Carsten Grage |
| Opgaveområder | FORM:[54.15.10.10 Vejnavne, vejadresseringsnavne og vejkoder](http://www.form-online.dk/opgavenoegle/54/#54.15.10.10)[08.15.05.05 CPR-registrering](http://www.form-online.dk/opgavenoegle/08/#08.15.05.05)STORM: 5.6.755.639 Integration af data* + - 1. - og softwareudvikling
 |

1. A Ordforklaring

|  |  |
| --- | --- |
|  |  |
|  |  |
| AWS5 | Webservice, der skal levere hændelser til CPR fra Adresseregistret (DAR) via Datafordeleren. |
| CPR Adressegrundlag | CPR projekt, der skal tilføre CPR de autoritative adresser fra det nye Adresseregister. Navngivet GD2.h. |
| CPR vej | CPR’s nuværende vejregister, med tilhørende vejdistrikter. |
| DAGISYS | GST skal, efter projektets gennemførelse, vedligeholde landsdækkende distrikter i DAGISYS. Systemet skal levere data (hændelser) til Adresseregistret. |
| DAR | Nyt adresseregister, der etableres af MBBL. |
| FKG | Kommunalt system, der skal indeholde de kommunale vejdistrikter, der i dag vedligeholdes i CPR Vej. |
| N5 Adresseformat | N5 Adresseformat er det højst berigede format af adresser. Indeholder geografiske koordinater, unikke identer og anvender Navngiven vej som identifikation på veje.  |
| Navngiven vej | Der skal tildeles nye identer for veje, idet CPR’s vejkode system skal udfases.En navngiven vej defineres på navn og fortløbende husnummerering. En vej vil derfor ikke have flere vejkoder, ved gennemløb af flere kommuner. |
| Stednavneregistret | Nyt system over alle stednavne i Danmark. CPR feltet lokalitet overføres til Stednavneregistret. |

2. Den forretningsmæssige begrundelse for projektet

CPR Adressegrundlag er en del af delprogram 2 ”Effektivt genbrug af grunddata om adresser, administrative inddelinger og stednavne” (herefter kaldet GD2) under Grunddataprogrammet, der er et resultat af den fællesoffentlige digitaliseringsstrategi. Projektets forretningsmæssige berettigelse skal derfor ses i en tæt sammenhæng med GD2, og de øvrige projekter under GD2.

CPR distribuerer personadresser til offentlige myndigheder og private virksomheder, derfor vil effekten af en forbedret adresseregistrering først blive fuldt implementeret for personområdet, når CPR kan levere personadresser i N5 format (knappenålen).

2.1. Den fremtidige situation efter indførelse af løsningen

Implementeringen af N5 adresser sker i to tempi for CPR. Når dette projekt er gennemført:

- CPR modtager landsdækkende distrikter fra DAGISYS via DAR

- kommunale vejdistrikter distrikter udfases af CPR (til FKG)

- opdatering til det nuværende CPR Vej kan ikke mere fortages direkte via CPR klient

- der vil være etableret en relation mellem Adresseregistrets N5 adresser og personer

I et senere projekt vil alle CPR’s services skulle ændres for fuld implementering af N5 adresserne i CPR.

2.2. Den nuværende situation

CPR indeholder et tegnbaseret vejregister, hvor der ikke er knyttet egentlige geografiske identer.

Veje og vejdistrikter er desuden ikke tilknyttet unikke nøgler, hvorved udveksling af data ikke er optimal.

I dag tildeler hver kommune egne vejkoder for veje i kommunen, og tildelingen af vejkoder sker uden samarbejde med nabokommuner for veje, der gennemløber flere kommuner. Opbygningen af CPR vej stammer fra etableringen af CPR i 1968, hvor den enkelte kommune skulle have råderet over tildelingen af egne identer i CPR.

De kommunale vejdistrikter tildeles ligeledes suverænt af den enkelte kommune. Det betyder, at alle kommuner har en valgdistriktskode 1. Kun sammen med kommunekoden bliver valgdistriktskoden sigende.

I kommunerne opleves forretningsgangene med et tegnbaseret vejregister uhensigtsmæssigt, idet data først etableres/indberettes af fagkyndige personer på topografiske kort, forskellige fagsystemer, hvorefter CPR indberetningen foretages af folkeregistret.

Dette giver den offentlige forvaltning ekstra omkostninger, og betyder desuden at grundlæggende data om personer, virksomheder og ejendomme administreres ud fra hvert sit adressegrundlag.

2.3. Forretningens mål med projektet

De to sammenhængende sagsområder i kommunerne – adresseregistrering og registrering af vejnavne - får en sammenhængende IT-understøttelse efter projektets gennemførelse. Adressernes kvalitet øges, og en hurtigt rettelse af fejl og mangler i adresser understøttes. Dette skal sikre korrekte og fuldstændige personadresser i CPR, og skabe et stabilt og sikkert administrationsgrundlag.

2.4. Situationen hvis ikke projektet gennemføres

Offentlige myndigheders behov for rettidige og korrekte adresser vil betyde, at der fortsat vil blive registreret og vedligeholdt flere forskellige adressegrundlag. Data om personer, virksomheder og ejendomme vil kun vanskeligt kunne sammenstilles med adressen som nøgle, fordi der ikke eksisterer et fælles adressegrundlag.

Registrering og ajourføring af adresser og vejnavne vil på trods af sammenfaldende sagsgange stadig være understøttet af to forskellige IT-systermer.

3. Projektets mål og succeskriterier

Målet for GD2 er at etablere et grundlag for effektivt og konsekvent genbrug af grunddata om adresser, stednavne og administrative enheder med henblik på, at disse grunddata:

* Danner et fælles grundlag for en effektiv, sammenhængende digital forvaltning
* Bidrager til konkurrencedygtighed, vækst og innovation hos virksomheder

Aftalen omfatter en forbedring af datagrundlaget og etablering af en sammenhængende infrastruktur, der sikrer, at data stilles til rådighed for offentlige og private brugere på en effektiv og sikker måde.

Målet for nærværende projekt er en delmængde og en nedbrydning af GD2’s mål, og bidrager dermed til at disse mål bliver opfyldt.

| Projektets mål | Beskrivelse | Succeskriterium |
| --- | --- | --- |
| **Forbedret understøttelse af anvendernes behov af personadresser** | Målet er at anvendere af personadresser, ved hjælp af unikke stabile identifikationer, sikre, at data bedre kan sammenstilles med egne data.  | Identerne i det nye adresseregister er stabile og sikre og understøttet i begrebsmodellen  |
| **Mere effektiv og forbedret understøttelse af adresseregistreringen** | Grundregistreringen af personer, fungerer som et fælles og fuldt sammenhængende digitalt forvaltningsgrundlag af høj kvalitet, der kan tilgås fra ét sted – og let og sikkert genanvendes af alle myndigheder.  | CPR’s kunder opnår en bedre integration mellem data fra grundregistrene. |
| **Finde en varig løsning til at håndtere registreringen af vejnavne i Grønland**  | Efter aftale med Grønlands Selvstyre skal der udarbejdes et løsningsforslag, der sikrer at folkeregistreringen, som er afhængig af vejnavneregistreringen i Grønland, fortsat sker på et sikkert grundlag når CPR’s vejregister udfases. | Grønlands Selvstyre tilkendegiver, at folke-registreringen kan finde sted uhindret, når CPR’s vejregister udfases. |
| **Forbedring af kvaliteten af personadressedata**  | Kvaliteten af adressedata skal forbedres således, at data lever op til det nuværende regelsæt, der afspejler anvendernes krav, hvilket skal slå igennem på personområdet.  | Alle CPR’s personadresser skal tilknyttes et geografisk punkt, og en bolig angives med en unik nøgle og boligtype til brug for korrekt adresseregistrering i kommunerne. |
| **Bidrage til forenkling af processen i forbindelse med registrering af vejnavne og adresser** | BBR’s adresseklient videreudvikles og udbygges med funktionalitet til registre­ring af vejnavne og disses placering i distrikter, således at processen IT-understøttes med en klient, i stedet for i dag i to klienter.  | CPR’s vejregister udfases. |

4. Projektets business case

Der henvises til BC for adressedelen af GD2 ”Genbrug af adressedata”.

4.1. Projektets økonomiske nøgletal

De samlede projektomkostninger er estimeret til 9 mio. kr. jf. BC for adressedelen af GD2 ”Genbrug af adressedata”. Der henvises i øvrigt hertil for øvrige økonomiske nøgletal.

4.2. Projektets finansiering

Projektet finansieres af CPR-kontorets bevilling til udvikling.

5. Projektets gevinstrealisering

5.1. Projektets gevinster

Der henvises til gevinstrealiseringsplanen for adressedelen af GD2.

6. Projektets tekniske løsning

Den tekniske løsning beskrives senere,

7. Projektets leverancer

7.1. Projektets hovedleverancer

Nedenstående leveranceoversigt er en nedbrydning af de produkter, der er identificeret på GD2 niveau. Produkter er udvalgt ud fra store afhængigheder og betydning på tværs i GD2, og for deres vigtighed som helhed.

| Leverance | Beskrivelse | Leverancens milepæle  |
| --- | --- | --- |
| **Kravspecifikation for etablering af snitflader og driftsrutiner** | Udarbejdelse af kravspecifikation for etablering af nye snitflader, herunder datamodel – samt etablering af driftsrutiner. | AWS5 specifikationer til udvikling af servicen til udstilling fra Datafordeleren 1. oktober 2015.Udviklet AWS5 service 1. april 2015. |
| **Løsningsdesign for etablering af snitflader og driftsrutiner** | Udarbejdelse af løsningsdesign for etablering af nye snitflader, herunder datamodel og hændelser – samt etablering af driftsrutiner.Rutiner, der i dag fortages manuelt, skal udvikles til maskinel afvikling i det omfang, dette er muligt | Endelig specifikation af hændelser/besked fra DatafordelerenAWS5 specifikationer til udvikling af servicen til udstilling fra Datafordeleren 1. oktober 2015.Udviklet AWS5 service 1. april 2015. |
| **Ændring af ajourføringsapplikationer** | Nye personadresser skal valideres mod DAR adresser. | Fastlæggelse af CPR’s datamodel og udvikling af kravspecifikation for driftsrutiner. |
| **Historiske adressedata** | Der skal findes en løsning for identer til historiske adresser. CPR har historiske personadresser tilbage fra 1972, og har behov for, at historiske data tænkes ind i datamodellen for adressegrundlaget.MBBL understøtter ikke historiske adresser fra før 2004. | Fastlæggelse af CPR’s datamodel og udvikling af kravspecifikation for driftsrutiner. |
| **Afklaringen af løsning for Grønland** | Projektet (MBBL) udarbejder en analyse af Grøn­lands nuværende løsning, og beskriver løsningsscenarier. Projektet beskriver den valgte løsning, samt den indgåede aftale imellem GD2 og Grønlands landsstyre. | Indgåelse af aftale med Grønl­ands landsstyre. |
| **Love og regler for CPR-området** | Der skal ske en justering af lovstof for CPR-området. | Varetages af MBBL. |
| **Datavask adresser** | CPR’s personadresser skal samkøres med DAR’s adresser, idet det forventes at være uoverensstemmelse ved etableringen.I forbindelse med implementeringen af projektet, vil der skulle foretages dataetablering og konsistenskørsler. | Løsningsdesign for implementering af projektet. |
| **Udfasning af opdatering CPR vej** | Udfasning af kommunernes vedligeholdelse af veje og distrikter ved anvendelse af CPR klient. | CPR vej forventes lukket for opdatering 1. januar 2017. |
| **Levering af N5 adresser som personadresser** | CPR’s kunder skal kunne modtage relationen mellem en adresse fra Adresseregistret og en person. | Løsningsdesign for implementering af projektet. |
| **Kommunale vejdistrikter overføres til FKG** | Landsdækkende vejdistrikter overføres til DAGISYS – mens de kommunale vejdistrikter overføres til FKG. | Varetages af KL |
| **Lokalitet til Stednavneregistret** | CPR indeholder Lokalitet – som en ekstra betegnelse for et meget lille antal boliger.Da CPR ikke mere skal vedligeholde geografi, er det aftalt at Lokalitet overføres til Stednavneregistret. | Løsningsdesign for implementering af projektet, samt udarbejdelse af lovstof. |

8. Projektets tidsplan

8.1. Tidsplan

Nedenfor er GD2’s faseoversigt indsat. GD2’s projekter er i forskellige faser på det samme tidspunkt, derfor er GD2 ikke opdelt i detaljerede faser. Det samme gør sig gældende for nærværende projekt, hvorfor tidsplanen for projektet ligeledes heller ikke er defineret i faser. For et overblik over projektets faser henvises til oversigten over hovedleverancer kapitel 7.

|  |  |  |  |  |  |  |
| --- | --- | --- | --- | --- | --- | --- |
| **Fase Nr.** |  | **Fasenavn** | **Startdato** | **Slutdato** | **Varighed (mdr)** | **Varighed %** |
| 1 |   | Ide | 01-07-2014 | 31-12-2014 | 6 | % |
| 2 |   | Analyse | 01-09-2014 | 30-09-2015 | 13 | % |
| 3 |   | Anskaffelse | 01-01-2015 | 01-01-2015 | 0 | % |
| 3.1 |   | Specificering | 01-07-2015 | 29-02-2016 | 8 | % |
| 3.2 |   | Udbud | 01-01-2015 | 01-01-2015 | 0 | % |
| 4 |   | Gennemførsel | 01-10-2015 | 31-12-2016 | 15 | % |
| 5 |   | Realisering | 01-01-2015 | 01-01-2015 | 0 | % |

Det er ikke muligt, entydigt at indtegne de præcise faser i projektet da der er overlap.

Da projektets gevinstrealisering finder sted på delprogramniveau, afsluttes projektet inden gevinstrealiseringen er endeligt fuldført.

Der henvises til den detaljerede implementeringsplan for projektet for en nedbrudt tidsplan.

9. Strategier for projektets gennemførelse

9.1. Udbudsstrategi

Projektet skal ikke i udbud, men gennemføres i samarbejde med CPR’s leverandør under den kontrakt mellem partnerne, der er indgået efter afholdt EU-udbud.

Projektet finansieres af CPR-kontorets bevilling til udviklingsprojekter.

9.2. Udviklingsstrategi (herunder forventet udviklingsmetode)

Den endelige udviklingsstrategi vil først blive endeligt fastlagt i et samarbejde med den/de valgte leverandør. Men den overordnede udvikling vil blive baseret på Scrum, - men faseopdelt med klare delleverancer.

9.3. Implementeringsstrategi og overdragelse til forretningen

Implementeringen af nye adresser fra DAR i CPR, vil ske som sidste led i delprogrammet. Projektets implementering er derfor helt afhængigt af de andre projekter i delprogrammet.

9.4. Strategi for overdragelse af system

CPR udfaser CPR vej, og overdrager derfor ansvaret for opdatering af geografiske data til MBBL.

10. Projektets risici

10.1. Projektets risikostyring

Listen over risici vil blive opdateret og ajourført månedligt af projektlederen, og der kan dermed løbende indskrives yderligere risici på listen. Risici fremsendes til orientering til hvert styregruppemøde. De højeste risici vil blive fremlagt for styregruppen, og det vil blive vurderet om der er behov for behandling i form af reducerende tiltag eller beredskabsplan.

10.2. Projektets vigtigste risici

Nedenfor er en beskrivelse af identificerede risici for CPR Adressegrundlag.

For information om risici for GD2 henvises til den overordnede risikoanalyse for hele delprogrammet.

(Lav risiko 1 – høj risiko 16)

| **ID** | **Indhold** | **Risikoværdi****(S\*K)=X** | **Reducerende tiltag** | **Evt. pris fra BC** |
| --- | --- | --- | --- | --- |
| 1 | **Datafordelerens implementering, SIMPEL forsinkelse**: Delprogram 7, datafordeleren (GD7) kan ikke rettidigt implementere de nødvendige services (SDSYS, AWS 5.0), hvorved nærværende projekts realisering forsinkes i en KORTERE periode. | 12 | GD2 indgår i en tæt dialog med GD7 således at implementeringsplanerne for GD2 og GD7 kan afstemmes og koordineres. Ved en simpel forsinkelse forstås at forsinkelsen kan imødegås med enkle afværgeforanstaltninger i en kortere periode. | Ingen pris |
| 2 | **Datafordelerens implementering, KOMPLEKS forsinkelse:** Delprogram 7, datafordeleren (GD7) kan ikke rettidigt implementere de nødvendige services (SDSYS, AWS 5.0), hvorved nærværende projekts realisering forsinkes i en længere periode og services skal etableres udenfor datafordeleren.  | 12 | GD2 indgår i en tæt dialog med GD7 således at implementeringsplanerne for GD2 og GD7 kan afstemmes og koordineres.  | Ingen pris |
| 3 | **Overbelastning af nøglepersoner:** Projektets nøglepersoner overbelastes og kan ikke i nødvendigt omfang løfte de relevante opgaver. | 6 | Nøglepersoner søges aflastet og støttet af konsulent/kollega, gennem skrappere prioritering.  | Ingen pris |
| 4 | **Tab af viden og kompetencer**: Der opstår tab af viden og kompetencer ved tab af projektets nøglepersoner  | 6 | Sikre at delprojektets resultater og planer er veldokumenterede og følger fælles standarder så det er lettere for en ny person at overtage opgaven.  | Ingen pris |
| 5 | **Forsinkede eller forkerte leverancer:** Øvrigeprojekter leverer ikke de aftalte nødvendige produkter til tiden, og/eller i den aftalte kvalitet, hvorved projektets tidsplan forsinkes og/eller der leveres i en dårligere kvalitet. | 6 | GD2 overvåger at delprogrammets fælles implementeringsplan overholdes, og iværksætter nødvendige afværgeforanstaltninger.  | Ingen pris |
| 6 | **Lovgivning**: Det lykkedes ikke med rettidigt at koordinere og iværksætte den nødvendige lovgivning, hvorfor nødvendige ændrede sagsgange ikke kan implementeres. | 6 | GD2 har etableret en arbejdspakke med en ansvarlig, som skal sikre at lovgivningsinitiativerne hos respektive myndigheder planlægges og implementeres. CPR-kontoret analyserer egen lovgivning i løbet af 2014/2015. | Ingen pris |
| 7 | Flere **IT-leverandører**: At der er den nødvendige dialog/kommunikation leverandører imellem, skal hindre forsinkelser på projektet. | 6 | Eventuelle risici kortlægges, og evt. forbehold for leverandørernes samarbejdsevne håndteres af projekt-lederne og projektforum.  | Ingen pris |
| 8 | **Fælles Grunddata standarder:** Projektet kan have valgt løsninger som efterfølgende skal erstattes af grunddataprogrammets standarder  | 6 | Projektet skal holde sig ajour med arkitekturafklaringer på Grunddataniveau. Eventuelle krav til behov for arkitekturafklaringer koordineres i Projektforum.  | Ingen pris |
| 9 | **Tværgående forretningsregler** identificeres ikke rettidigt | 4 | Der planlægges 1 data flow fra DAGISYS til Adresseregistret og videre til CPR. For at identificere alle forretningsregler og krav, er aftalt en fast møderække hver anden uge. | Ingen pris |
| 10 | **AWS5 er forsinket.** CPR skal modtage data fra webservicen, og er afhængig af denne er klar til tiden.  | 4 | Projektet er i tæt dialog med udviklingen af AWS5, og der er aftalt fast møderække hver anden uge. | Ingen pris |
| 11 | **CPR's leverandør** har ikke de nødvendige ressourcer til udførelsen af projektet. | 3 | Gennemførelsen af projektet kræver forretningsviden om CPR services, CPR vej og distrikter. Projektet vil deles i målbare faser, således at løsning af delopgaver vil ske tidligt i projektet. | Ingen pris |

11. Kvalitetsplanlægning

Formålet med kvalitetsplanen er at sikre, at projektets leverancer indeholder den rigtige funktionalitet og leveres i den fornødne kvalitet, således at projektets succeskriterier nås.

Nedenfor er de overordnede kvalitetsplanlægningsaktiviteter beskrevet, og der henvises til kvalitetsplanen for en mere detaljeret beskrivelse.

| Produkt | Kvalitetskrav | Kvalitetsaktivitet | Ansvar |
| --- | --- | --- | --- |
| Løsningen for Grønland | Grønland skal til stadighed kunne opretholde CPR folkeregistreringen.  | Review af projektforum og programsekretariat. | Projektleder |
| Løsning for historiske data | CPR’s kunder skal kunne anvende historiske personadresser i samme flow som aktuelle data. | Dokumentation af fremtidige data produkter fra CPR reviewes af CPR’s Kundecenter | Projektleder |
| Maskinel datavask | Kvalitetskravene til datavask defineres i GD2’s datavask strategi. | Dokumentation for gennemført datavask reviewes af Projektforum. | Projektleder |
| Løsningsarkitektur CPR Adressegrundlag | Skal følge GD2’s målarkitektur, og udvikles så DAR kan danne grundlag for personadresser i CPR.  | Review i Projektforum og programsekretariat. | Projektleder |
| Kravspecifikation, løsningsdesign og Implementeringsplan for CPR Adressegrundlag  | Skal kunne opfylde krav fra Grunddata-programmet og GD2, samt kunne tilpasses i eksisterende CPR-system. | Review i CPR-kontorets udviklingsafdeling og i Projektforum  | CSC |
| LøsningsdesignCPR Adressegrundlag | Skal besvare og honorere kravene i udbudsmaterialet. | Review i CPR-kontorets udviklingsafdeling og i Projektforum | CSC |
| CPR’s kunder skal kunne modtage N5 adresser som personadresser | CPR’s kunder vil få et forbedret datagrundlag. | Review af produkter til CPR’s kunder | Projektleder |

Det vil primært være Projektlederen, der styrer at kvalitetsaktiviteterne bliver gennemført. Styregruppen vil via statusrapportering på kvalitetsplanen sikre, at de fornødne kvalitetsaktiviteter bliver rettidigt og korrekt gennemført.

12. Tolerancer og rapporteringskrav

12.1. Tolerancer i projektet

I dette projekt er følgende tolerancer tildelt.

| Tolerance  | Råderum for projektleder |
| --- | --- |
| Projektudgifter | Ingen tolerance – der henvises til Business Case for adressedelen af GD2 |
| Interne ressourcer | Ingen tolerance – der henvises til Business Case for adressedelen af GD2 |
| Tid | Ingen tolerance – udover hvad der fremgår af implementeringsplanen for GD2 |
| Kvalitet | Leverede løsninger skal være i overensstemmelse med GD2’s målarkitektur, samt projektets godkendte kravspecifikation og løsningsdesign. Datavask skal ske i henhold til GD2 datavask strategi. |
| Afvigelser godkendes af: | Afvigelser godkendes af GD2’s styregruppe |

12.2. Rapporteringskrav

Projektet har følgende rapporteringskrav

| Rapport | Modtager | Formål | Frekvens |
| --- | --- | --- | --- |
| Statusrapport | Statens IT-projektråd | Løbende opfølgning på risikovurdering  | ½ - årligt |
| Statusrapport | Programsekretariatet | Løbende rapportering om fremdrift | Kvartalsvis |
| Statusrapport | Projektforum | Løbende rapportering om fremdrift for produkter og leverancer | Månedligt |
| Statusrapport | CPR’s udviklingsgruppe | Løbende rapportering om status på leverancer, tidsplan og ressourcer | Hver anden måned |

13. Projektets afgrænsninger og afhængigheder

13.1. Afgrænsning

Nedenfor er indskrevet projektets vigtigste afgrænsninger.

| Afgrænsning | Beskrivelse af afgrænsning | Begrundelse for afgrænsning |
| --- | --- | --- |
| Distribuering af adressedata | Udvikling af adresse webservice AWS5 til distribuering af data er forankret i et særskilt projekt. Afhængighederne imellem nærværende projekt og projektet vedr. webservices koordineres på GD2 via Projektforum samt programsekretariatet | Udviklingen af nye adresse webservices er omfattende, og har en anden interessentkreds. Til gengæld kan opgaven bygge på eksisterende løsninger. Opgaven er derfor forankret særskilt under GD2. Governance-strukturen under GD2 sikrer projekternes koordinering og sammenhæng.  |
| Tilpasning af øvrige adressesystemer | Projektet omfatter ikke tilpasning af offentlige/private IT-løsninger, der benytter personadresser og som vil blive berørt af ændringer i begrebsmodellen. | Projektet har fokus på at forbedre adresseregistret. Ejere af systemer, der skal tilpasses vil blive løbende orienteret om projektet gennem GD2. Der henvises i den forbindelse til GD2’s kommunikationsplan.  |
| Ændring af CPR’s opdateringshændelser | Projektet omfatter ikke en generel ændring af CPR’s hændelse. | CPR-vej vil lukkes for opdatering, men vil stadig danne grundlag for CPR’s hændelser, idet projektet ikke omfatter en nyudvikling af hele CPR-systemet. |
| Nedlæggelse af CPR vej | Indberetning af veje og distrikter skal ikke mere indberettes via CPR vej, men CPR vej skal opdateres via data fra DAR og DAGISYS.CPR vej vil derfor ikke udfases, der sker kun udfasning af indberetning til CPR vej. | CPR vej danner stadig grundlag for hændelser, og skal leveres til CPR’s kunder efter dette projekt afsluttes. |
| Grønland | Afgrænsning af data for Grønland klarlægges i analysefasen. | Der bør findes en speciel løsning for Grønland, således at projektet kan gennemføres. |
| Personadresser for personer med ophold på adresser, der ikke er en egentlig geografisk adresse, ændres ikke. | CPR indeholder en del fiktive adresser, der i en nyudvikling af systemet, skal håndteres anderledes. | De fiktive data, der er i dag, kan fastfryses og derved anvendes. Der vil ikke fremover kunne etableres flere fiktive data. |

13.2. Projektets afhængigheder

Projektet er en del af GD2 under Grunddataprogrammet. Der er foretaget en grundig analyse af afhængighederne imellem projekterne i GD2, og disse er blevet medtaget i implementerings-planen.

Nedenfor er nævnt projektets afhængigheder.

| Afhængighed  | Kort beskrivelse af afhængighed | Projektejer/ systemejer  | Håndtering af afhængighed  |
| --- | --- | --- | --- |
| Servicen AWS5  | Webservicen AWS5 skal anvendes til at vedligeholde CPR’s personadresser. | MBBL | Der er tæt dialog med aftalt møderække mellem udviklere af servicen, DAGISYS og CPR-kontoret. |
| Hændelser fra DAGISYS | Hændelser fra DAGISYS (vejdistrikter) skal anvendes til at opdatere CPR vej via DAR, og det er nødvendigt, at hændelserne lever op til de stillede krav. | GST/MBBL | Projektforum for GD2, samt tæt dialog mellem GST/MBBL/CPR om aktiviteten. |
| Datafordeleren | Webservicen AWS5 skal leves til CPR via datafordeleren. | Delaftale 7 (GD7) under Grunddata-programmet | CPR er velorienteret om evt. ændringer i tidsplan mm. |
| Service fra MBBL | Projektet er afhængigt af at DAR rettidigt stiller en service til rådighed, således at der ikke tilføjes aktuelle personadresser i CPR på adresser, der ikke findes i DAR.  | MBBL | MBBL er deltager i GD2. MBBL har en egen forret­nings­mæssig interesse i at servicen udvikles.  |
| Identificering af tværgående forretningsregler  | For at sikre det rigtige sam­spil imellem DAR, MBBL, CPR og CVR, skal kritiske forretningsregler systemer imellem identifi­ceres og beskrives. Projektet er afhængigt af at dette arbejde foretages rettidigt. | Delprogram-sekretariatet | De nævnte registerejere er deltagere i GD2. GD2 har beskrevet op­gaven og medtaget den i den samlede implementeringsplan,  |
| Manuel datavask af adresser | En del af det eksisterende adressedata lever ikke op til kravene for kvaliteten.Data til en ny data­model er i enkelte tilfælde afhængig af, at kommunerne har foretaget en manuel vask af adresserne | Kommunerne | Underprojekt under GD2.  |

14. Organisering

Projektet er en del af grunddataprogrammets delprogram 2 (GD2).

For yderligere beskrivelse af GD2’s organisering, henvises til programstyringsdokumentet ”Effektivt genbrug af grunddata om adresser, administrative inddelinger og stednavne”

Internt i CPR-kontoret udføres projektet af kontorets udviklingsenhed, i den eksisterende udviklingsorganisation, i samarbejde med CSC som leverandør. Der er nedsat en separat styregruppe til projektet i CPR-kontoret.

14.1. Projektorganisation

Projektet er nedbrudt i relevante produktleverancer, hvoraf en del udmøntes i et samarbejde med CSC. CPR-kontorets styregruppe tilser, at tolerancer ikke overskrides for projektet.

Som et projekt under delprogram 2, vil projektet følge denne projektgruppe for gensidig koordinering og afrapportering.

14.2. Styregruppe

|  |  |  |
| --- | --- | --- |
| Rolle | Navn | Titel |
| Styregruppeformand/ projektejer  | Carsten Grage | Kontorchef i CPR |
| Seniorbrugere (Gevinstejere) | Carsten Grage |  |
| Seniorleverandør | Carsten Grage |  |
| Projektleder | Jeanne Olsen | IT-konsulent CPR |

14.3. Projektleder

|  |  |
| --- | --- |
| Navn | Relevant erfaring og evt. certificering |
| Jeanne Olsen | Ansat i CPR’s udviklingsafdeling siden 1982. Selvstændig projektleder fra 1984.Certificering: PRINCE2 Practitioner efteråret 2012. |

14.4. Øvrige roller og bemanding

|  |  |  |
| --- | --- | --- |
| Navn | Rolle | Navn |
|  Ida Anthony | Følger projektet, som del af vidensdeling for CPR-kontoret |  |
| CPR’s Projektgruppe | Sikre koordinering af projekter mellem CPR-kontoret og dennes leverandør. | CPR Adressegrundlag projektgruppe |

14.5. Systemansvarlig

|  |  |
| --- | --- |
| Systemejer | Enhed |
| Carsten Grage | Kontorchef i CPR |

15. Interessent- og aktørhåndtering

Interessenter og aktører bliver også håndteret i GD2. Det er derfor kun interessenter og aktører, der er særlige for projektet.

| **Interessent** | Område i projektet der har interesse (fx fase el. leverance mv.) | Interessentens holdning til projektet og mulige reaktion | Interessentens betydning for projektet (inkl. overvejelser om håndtering) |
| --- | --- | --- | --- |
| **CPR’s Leverandør** | CPR-kontorets leverandør ved udvikling af CPR, vil have ansvaret for at projektet kan gennemføres. | CPR-kontoret og leverandøren vil indgå en egentlig kontrakt om projektet. | Involveret interessent i projektet. Stor betydning for projektet.Håndteres via aftalt møderække, samt tæt dialog mellem projektledere. |
| **KL – Kommune­orientering** | KL har en rolle i delprogrammet, i forbindelse med kommunikation til kommunerne.Projektets holdning, samarbejde og kommunikation med kommunerne, herunder at kommunernes behov tilgodeses. | Positiv holdning til projektet, da projektet vil give mulighed for bedre grunddata.Skal sørge for kommunerne får en så god løsning som mulig, ved vedligehold af CPR-data. | Involveret interessent.Håndteres via på delprogramniveau – samt ad hoc møder. |
| **GST** | Udvikling af hændelser for landsdækkende distrikter.Hændelser som opret, ret, nedlæg skal udvikles og videregives til CPR via Adresseregistret. | Positiv holdning til projektet, da projektet vil give mulighed for bedre grunddata. | Involveret interessent.Håndteres via på delprogramniveau – samt ad hoc møder. |
| **MBBL** | Ansvarlig for delprogram 2, samt udvikling af det nye Adresseregister og AWS5, der skal levere adresseoplysninger til CPR.Hændelser som opret, ret, nedlæg skal udvikles og videregives til CPR fra Adresseregistret. | Positiv holdning til projektet, da projektet vil give mulighed for bedre grunddata. | Involveret interessent.Håndteres via på delprogramniveau – samt ad hoc møder. |
| **CPR’s Kunder** | CPR’s kunder skal kunne modtage nye adressedata, såfremt disse har betydning for kundens virkeområde. | Involvering af interessenter håndteres på programniveau. | Personadresser i CPR vil få et kvalitetsløft, uden at CPR’s kunder behøver at ændre i eksisterende data.Ønsker kunder dog at anvende nye unikke identer samt koordinater, skal kunderne kunne modtage nye data.I forhold til gevinstrealiseringen vil dette være betydende. |

16. Kommunikation og hovedbudskaber

Der er udarbejdet en kommunikationsplan som dækker alle projekter under GD2. En lang række kommunikationsaktiviteter for nærværende projekt varetages af GD2, og i det følgende er det kun de kommunikationsaktiviteter, der er direkte relevante for projektet, der er medtaget. Kommunikationsaktiviteterne for projektet koordineres og afstemmes løbende med GD2’s kommunikationsaktiviteter.

16.1. Hovedbudskaber

Projektets hovedbudskab:

Adresseregistret er en del af en større plan.

”Gode grunddata til alle – en kilde til vækst og effektivisering” er et fokusområde i den fællesoffentlige digitaliseringsstrategi. Da adresser er vigtige grunddata, er udviklingen af et stabilt adresseregister en vigtig del af digitaliseringsstrategien. CPR distribuerer personadresser til danske myndigheder og virksomheder, og har derfor et ansvar for, at de autoritative adresser danner grundlag for personregistrering.

16.2. Kommunikationsaktiviteter

* CPR-kontoret har adgang til at advisere kommuner og andre ind berettere via CPR’s klienter
* CPR’s kunder adviseres via [www.cpr](http://www.cpr). i forbindelse med ændringer i leverancer eller ved driftmæssige tiltag.
* Dialog på projektmøder under delprogrammet.

17. Projektets anvendelse af de 5 overordnede principper for de statslige it-projekter

|  |  |
| --- | --- |
| Princip | Udmøntning i dette projekt |
| 1. Staten skal være ambitiøs i forhold til digitalisering af den offentlige sektor, men skal kun gå forrest i anvendelsen af umodne tekniske løsninger, såfremt der er særlige perspektiver ved at foretage en sådan satsning.
 | Projektet anvender moden teknologi på eksisterende såvel som nye funktioner. Projektet honorerer statens digitaliserings ambitioner ved at modtage et autoritativt adresseregister til brug for administration af personadresser i CPR.  |
| 1. Allerede indkøbte eller udviklede løsninger skal genbruges i videst mulige omfang.
 | Det er hensigten at anvende moden og kendt teknologi, der integrerer med den eksisterende systemarkitektur og derved sikrer genbrug af eksisterende teknologi platform. |
| 1. Kun projekter med klart beskrevne projektudgifter, gevinster og effekter bør gennemføres.
 | Projektets udgifter, gevinster og effekter er en delmængde af Business Case og gevinstrealiseringsplan for GD2.  |
| 1. Projekter skal afgrænses ved at minimere omfang og kompleksitet med fokus på de forretningsmæssige mål.
 | De forretningsmæssige mål for projektet står ikke alene, da effekterne løftes af GD2 som et hele. Projektets forretningsmæssige mål er samtidig klare og afgrænsede da de afspejler en delmængde af de forretningsmæssige mål for GD2.Projektet har til formål at implementere et autoritativt adresseregister i CPR, uden en nyudvikling af hele CPR.  |
| 1. Projekterne skal gennemføres med fælles metoder og kvalificerede ressourcer, således at der i alle projekter er et passende modenhedsniveau
 | Projektet ønskes bygget på kendte teknologier og metoder, og ressourcerne vil kvalificere et passende modenhedsniveau i projektet.  |

18. Bilag

# Der er ingen bilag.

# 19. Revisionshistorik

|  |  |  |  |  |
| --- | --- | --- | --- | --- |
| Revisionsdato | Version | Resumé af ændringer | Ændringer markeret? | Forfatter |
| August 2013 | 0.1 | Oprettet | Nej | Jeanne Olsen |
| December 2014 | 0.2 | Tilpasset | Nej | Jeanne Olsen |